Title: Porcelánbolt
Description: Kedvenxc című kötete folytatásának, jelentősen - négyszeresére - bővített változatának is tekinthető Kukorelly Endre most megjelenő, Porcelánbolt című könyve. Az elmúlt húsz évben született, hosszabb-rövidebb irodalomtörténeti esszéi, olvasmányélményei alapján született vagy éppen az irodalomoktatással kapcsolatos írásai kaptak helyet benne. Klasszikus szerzőktől a kortársakig, a magyartól a világirodalomig terjed a paletta, Arany Jánostól Vörösmarty Mihályig, Petőfi Sándortól Mikszáth Kálmánig, Ottlik Gézától Márai Sándorig, Tandori Dezsőtől Kertész Imréig, s persze olyan külföldi szerzőkig, mint Edgar Allan Poe, Alekszandr Melihov, Herta Müller, Fernando Pessoa, Simona Popescu vagy William S. Burroughs. Nem objektív mű- vagy életműleírásról van szó; ennél sokkal szabadabb írásokról, melyek együttesen az irodalomértést egy posztmodernnek tekinthető látószögbe igyekeznek állítani. A kötetet névmutató zárja.
Subjects: Hungarian literature, History and criticism, Modern Literature, Civilization, Modern Civilization, Literature
Places: Hungary